**নতুন বিদ্যুৎ সংযোগ**

**জরুরী বিজ্ঞপ্তি**

গণপ্রজাতন্ত্রী বাংলাদেশ সরকারের মাননীয় প্রধানমন্ত্রী শেখ হাসিনার ডিজিটাল বাংলাদেশ গঠনের অংশ হিসেবে ওয়েস্ট জোন পাওয়ার ডিস্ট্রিবিউশন কোম্পানী লিঃ (ওজোপাডিকো) গ্রাহকের নতুন বিদ্যুৎ সংযোগ কার্যক্রমকে সম্পূর্ণরুপে ডিজিটালাইজড (অনলাইন) করেছে। এখন থেকে গ্রাহক ঘরে বসেই অনলাইনে আবেদনের মাধ্যমে নতুন বিদ্যুৎ সংযোগের সেবা পাবে। ওজোপাডিকোর ওয়েবসাইট [www.wzpdcl.org.bd](http://www.wzpdcl.org.bd) অথবা <http://newconnection.wzpdcl.org.bd:9998/> লিংকে গিয়ে আবেদনকারী নিজের ছবি, জাতীয় পরিচয়পত্র, স্বাক্ষর এবং স্থাপনার দলিল/পর্চার আসল কপি অথবা সত্যায়িত ফটোকপি স্ক্যানিং এর মাধ্যমে আপলোড করে ঘরে বসেই নতুন বিদ্যুৎ সংযোগের জন্য আবেদন করতে পারবে এবং আবেদনের হালনাগাত অবস্থা অনলাইনেই দেখতে পাবে। আবেদনের হালনাগাত অবস্থা পর্যবেক্ষণ এবং অফিসে পরবর্তীতে যোগাযোগের জন্যে আবেদনের সময় প্রাপ্ত ট্র্যাকিং নাম্বার এবং পিনকোড সংরক্ষণের জন্যে বিশেষভাবে অনুরোধ জানানো যাচ্ছে।

উল্লেখ্য যে, অনলাইন মাধ্যম ব্যতীত নতুন সংযোগের জন্যে অফিসে কাগজপত্র জমা দিয়ে আবেদনের সুযোগ নেই। অযথা অনুরোধ করে অফিসের সময় নষ্ট না করার জন্যে অনুরোধ জানানো যাচ্ছে।

|  |  |
| --- | --- |
|  | ধন্যবাদে  আবাসিক প্রকৌশলী  বোরহানউদ্দিন বিদ্যুৎ সরবরাহ |